Warrick Brown
<s>Warrick Brown je izmišljeni lik forenzičkog istražitelja koji je bio jedan od glavnih protagonista u prvih osam sezona američke TV-serije CSI: Crime Scene Investigation.</s><s>Rođen je, odrastao i obrazovan u Las Vegasu te je u mladim danima radio u kockarnicama, gdje je, pak, stvorio ovisnost o kocki koja će ga mučiti na samom početku serije.</s><s>Vođa tima Gil Grissom mu je bio mentor, a kolega Nick Stokes svojevrsni "brat", dok je sa kolegicom Catherine Willows bio na rubu počinjanja ljubavne veze.</s><s>Na kraju se oženio za djevojku Tinu sa kojom će imati dvoje djece, iako će se kasnije taj brak početi raspadati.</s><s>Brown je na kraju ubijen od strane podšerifa Jeffreyja McKeena, njegovog korumpiranog pretpostavljenog.</s>

<s>Brownova smrt je u scenarij serije došla nakon odluke producenata da se Garyju Dourdanu, glumcu koji je tumačio njegov lik, ne obnovi ugovor o angažmanu.</s><s>Ona je koincidirala sa Dourdanovim hapšenjem zbog posjedovanja droge.</s>

<s>Likovi iz serije CSI: Crime Scene Investigation
Fiktivni forenzičari</s>

